תיג'אניה

מסדר א-תיג'אניה אל-אחמדיה (בערבית: الطريقة التيجانية الأحمدية) הוא אחד המסדרים הסופיים, באסלאם הסוני, המזוהה עם השייח'  (1815-1737) שייסד את אל-המסדר בשנת 1782, בעיר , אלג'יריה.

המסדר התפשט בצפון אפריקה, מערב אפריקה, מצרים, ארץ ישראל, סוריה, חיג'אז, סודן (חבל דרפור), מאוריטניה, סנגל ניגריה וכן בדרום הודו: קרלה, טמיל נאדו וקרנאטקה.

 ייסוד המסדר 
על פי המסורת התיג'אנית, ב-22 ביולי 1799 (בלוח המוסלמי: 18 בחודש צפר 1214), בהיותו עֵר, נגלה הנביא מוחמד, בחזון, לאחמד אל-תיג'אני והוא קיבל מעמד של "קוטב נסתר", בהיררכיה הרוחנית האסלאמית, ובכך הפך אותו למתווך בין הנביא לבין המאמינים. הנביא העניק לו את הדרגה הרוחנית של "חותם הקדושה" (בערבית: خاتم الأولياء; תעתיק: חאתם אל-אוליה) ובכך הוא מונה לשליח קדוש, המדריך רוחנית את בני אדם, במעמד "ח'ליפה רוחני".

על פי המסורת, א-תיג'אני "חקר" והגיע אל "האמת", לא רק בתחומי האסלאם, אלא בכל תחום בעולם ומכאן קדושתו והשפעתו על המאמינים.

כאשר רבים הצטרפו לתלמידיו של אחמד תיגאני, הוא עורר את דאגתם של השליטים והוא נאלץ למצוא מקלט בפאס שבמרוקו ושם ישב עד מותו ב-1815 תחת חסות הסולטאן .

 עקרונות המסדר 
 כיבוד מצוות האסלאם ובראשן חמשת עמודי האסלאם.
 התכוונות לפני כל אמירה, שירה, או דקלום הקשור לדרך התיג'אנייה.
 מעשים טובים, כמו: כיבוד הורים ומורים.
 המסדר מייחס חשיבות רבה לתרבות ולחינוך ומדגיש את הצורך בדבקות האישית של התלמיד (מוּרִיד; באנגלית: murīd) במורה, נציג מוסמך של המסדר (מוּקָדם; באנגלית: Muqaddam).
 כדי להפוך לחבר במסדר, על האדם לקבל על עצמו לחזור פעמיים ביום על רצף של ביטויים קדושים (וִירְד; באנגלית: wird),מונח מקביל למונח הסופי: זיכר (ذِكْر) שמשמעותו לזכור ולהזכיר את אללה ותכונותיו הקדושות הכוללים חזרות על השהאדה, בקשת סליחה מאלוהים (אִסְתִּעְ'פָאר; באנגלית: Istighfar) וכן את התפילה המיוחדת למוחמד (ראו להלן). התהליך נמשך בדרך כלל 10–15 דקות, בכל בוקר ואחר הצהריים. העדיפות היא לקיים את הדרך המיוחדת לתיג'אניה בקבוצה ורק אם אין אפשרות ניתן לקיים באופן פרטי.
 איסור להשתייך למסדר סופי נוסף מלבד התיג'אניה.

 התכנסויות 
 תפילת "" היא תפילה מיוחדת לכבוד הנביא מוחמד והקרובים לו. זו תפילה ייחודית למסדר תיג'אניה והיא מיוחסת לאימאם ., 
 המאמינים נדרשים להשתתף בו מפגש קבוצתי, לרוב במסגד או בזאווייה, פעם ביום, לתפילה משותפת, תרגול "וירד" ולימוד שנעשים בעל פה, ללא ספרים.
 ביום שישי, בין תפילת אחר הצהריים לתפילת הערב, מתכנסים ל"הילאלה" (Haylala) ומשננים יחד, 1,000 או 1,200 או 1,600 פעמים "לה אילאה אילאללה" (لَا إِلٰهَ إِلَّا الله)החלק הראשון של ה"שהאדה" ואחרי הפעם האחרונה מוסיפים "סיידונה מוחמדון רסולוללה" (سيدنا محمدٌ رسول الله). 
 יש קבוצות המארגנים מפגשים קבועים, לרוב בערבי חמישי, לפני או אחרי הווַזיפה ובהם שרים שירי הלל לאללה, למוחמד, לאחמד א-תיג'אני, או למנהיג דתי מקומי. מפגשים אלה עשויים להיות כשירת הרבים, או ש"מנהיג" מוביל את השירה והאחרים חוזרים או מגיבים בדרך אחרת. לצד השירה עשויים להיות כלי נגינה, לרוב תופים שטוחים.
 בסנגל מתכנסים תלמידים ב"דאיירה" (בערבית: دائرة; תרגום: "מעגל"), בו מופיעים דוברים או זמרים לדון בנושא מסוים, כמו: חיי מוחמד או מנהיג דתי אחר, חובה דתית מסוימת כמו: צום הרמדאן.
 האירוע הקהילתי החשוב ביותר בשנה עבור רוב קבוצות התיג'אני הוא המוולד (בערבית: مولد; תעתיק: מולד), חגיגת יום הולדתו של מוחמד, החל בליל ה-12 בחודש האסלאמי רביע אל-אוול (כלומר הלילה שלפני ה-12, מכיוון שתאריכים אסלאמיים מתחילים בשקיעה ולא בחצות). בקהילות התיג'אניות הגדולות מארגנים אירוע חגיגי ומאות אלפי תלמידים מגיעים להשתתף.
ממוזער|הכניסה לחדרו של תיג'אני. הזאווייה בבוסמע'ון, אלג'יריה.

 מקומות חשובים למסדר 
הזאווייה בעיירה בוסמע'ון שבמערב אלג'יריה, החשובה ביותר, כי שם נוצר והתגבש מסדר התיג'אניה על ידי שייח' אחמד אל-תיג'אני שהתגורר שם בין השנים 1781–1798. הזאווייה ממוקמת בתוך ארמון הישן ונקודת הציון החשובה ביותר בה היא החדר בו נהג אחמד תיג'אני ללמוד ולהתבודד.

 ביקורת על התיג'אניה 
 הקשר בין אחמד א-תיג'אני לבין מוחמד 
קדושתו של א-תיג'אני שנבעה מהקשר שהיה בינו לבין הנביא והמסר שקיבל שהוא "חותם הקדושה" עוררה התנגדות בקרב מלומדים סונים.

 "צלאת אל-פאתח" 
בקרב הסונים יש השוללים את התפילה, בטענה שהיא בגדר חידוש אסור: "צריך ללכת כדוגמת הקודמים הצדיקים בעשיית מה שהם עשו ולהימנע ממה שהם עזבו... וכל הרע הוא בחידושים של הבאים אחריו... מה שלא היה דת אז, לא יהיה דת היום".

 קישורים חיצוניים 

 מפגש ואזיפה בזאוויה, בליאון, צרפת (סרטון בערבית וצרפתית).
 צלאת אל-פאתח (סרטון בערבית).
 מחרוזת צלאת אל-פאתח, במשך שעה (סרטון בערבית).
 התכנסות שירת הלל למוחמד (סרטון בערבית).
 צילומים מהעיירה בוסמע'ון ומהזאווייה (טקסט בערבית).

 הערות שוליים 

קטגוריה:אסלאם סוני
קטגוריה:סופיות